
              A P S T I P R I N Ā T S
Valsts robežsardzes Aviācijas un speciālo operāciju pārvaldes iepirkuma komisijas 2026.gada 10.jūlija sēdē (2026.gada 10. jūlija sēdes protokols Nr.119)

ATKLĀTĀ KONKURSA

 “Helikopteru “Agusta Bell 206B” fizelāžas tehniskā apkope un remonts (4 gadi)”

(Iepirkuma identifikācijas Nr. VRS 2026/17-01-ASOP)

NOLIKUMS

I nodaļa. 
Vispārīgā informācija
1. Nolikumā lietotie termini

1.1. Iepirkums — atklāts konkurss, kuru pasūtītājs īsteno saskaņā ar šo nolikumu.
1.2. Pasūtītājs — Valsts robežsardze vai iepirkuma komisija, ko Valsts robežsardzes Aviācijas un speciālo operāciju pārvalde izveidojusi iepirkuma īstenošanai.
1.3. Pretendents — piegādātājs vai piegādātāju apvienība, kas iepirkuma ietvaros varētu būt ieinteresēta iesniegt vai ir iesniegusi piedāvājumu pasūtītājam.
1.4. Nolikums — šis dokuments, tostarp tā pielikumi.
1.5. Tehniskā specifikācija — Nolikuma 1.pielikums “Tehniskā specifikācija”.
1.6. Vienošanās projekts — Nolikuma 2.pielikums “Vispārīgā vienošanās Helikopteru “Agusta Bell 206B” fizelāžas tehniskā apkopi un remontu”.
1.7. Piedāvājums — Nolikuma 7. – 9. punktā paredzēto dokumentu un citu dokumentu, ko pretendents iesniedz pasūtītājam kopā ar Nolikuma 7. – 9. punktā paredzētajiem dokumentiem, kopums.
1.8. E-konkursu sistēma — Ministru kabineta 2022. gada 20. decembra noteikumos Nr. 816 “Publisko elektronisko iepirkumu noteikumi” paredzētās e-iepirkumu sistēmas e-konkursu apakšsistēma.
1.9. Vienošanās — “Vispārīgā vienošanās Helikopteru “Agusta Bell 206B” fizelāžas tehniskā apkopi un remontu”.
1.10. Izraudzītais pretendents — pretendents, kuram pasūtītājs piešķīris līguma (Vienošanās) slēgšanas tiesības.
1.11. Helikopters — helikopters “Agusta Bell 206B”.
1.12. Helikoptera komponents — jebkura Helikoptera sastāvdaļa, ieskaitot pilnu korpusu, t.sk. jebkura ekspluatācijas vai avārijas iekārta.
1.13. Plānveida darbi — Helikoptera fizelāžas tehniskās apkopes un remonta darbi, kas tehniskās specifikācijas 3. punktā “Plānveida darbi” norādīti kā Plānveida darbos ietilpstoši darbi.

1.14. Neplānotie darbi — Helikoptera fizelāžas tehniskās apkopes un remonta darbi, kas tehniskās specifikācijas 4. punktā “Neplānotie darbi” norādīti kā Neplānotajos darbos ietilpstoši darbi.

1.15. Darbi — Plānveida darbi un Neplānotie darbi.

1.16. Papildu darbi — Darbi, kuri tiek konstatēti tikai Darbu izpildes laikā un kas nav paredzami bez Helikoptera komponenta izjaukšanas un testēšanas.

1.17. KR — 2014. gada 26. novembra Komisijas regula (ES) Nr. 1321/2014 “Par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu”.

2. Iepirkuma identifikācijas numurs
Iepirkuma identifikācijas numurs ir: VRS 2026/17-01-ASOP.

3. Iepirkuma priekšmets un paredzamā līgumcena
3.1. Iepirkuma priekšmets ir Darbu (nepieciešamības gadījumā arī Papildu darbu) izpilde saskaņā ar Tehniskajā specifikācijā un Vienošanās projektā paredzētajiem noteikumiem.

3.2. Iepirkuma priekšmetam atbilst šāds CPV kods: 50212000-4 (Helikopteru remonta un tehniskās apkopes pakalpojumi). 
3.3. Paredzamā līgumcena, par kuru tiks slēgta Vienošanās – līdz 320 000,82 (trīs simti divdesmit tūkstoši eiro un 82 centi) EUR bez PVN. 
4. Iepirkuma tiesiskais un finansiālais pamats
4.1.
Pasūtītājs īsteno iepirkumu saskaņā ar Pasaules Tirdzniecības organizācijas nolīgumu par valsts līgumiem, Publisko iepirkumu likumu, citiem Latvijas Republikā spēkā esošajiem normatīvajiem aktiem un Nolikumu.

4.2. 
Pasūtītājs paredz apmaksāt Darbu (nepieciešamības gadījumā arī Papildu darbu) izpildi no Latvijas Republikas valsts budžeta līdzekļiem.

5. Pasūtītāja nosaukums, adrese un kontaktinformācija
5.1. 
Pasūtītāja nosaukums — Valsts robežsardze.

5.2. Pasūtītāja adrese — Rūdolfa iela 5, Rīga, Latvija (LV-1012).

5.3. Valsts robežsardzes struktūrvienība, kura veic iepirkumu pasūtītāja vajadzībām: Valsts robežsardzes Aviācijas un speciālo operāciju pārvalde, adrese: “Jaunsmilgas”, Runtorta, Isnaudas pagasts, Ludzas novads, Latvija (LV-5701).

6. Pasūtītāja kontaktpersonas
Ar iepirkumu saistītus organizatoriskos jautājumus risina šādas pasūtītāja kontaktpersonas:

· Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienesta priekšnieka vietnieks Leonards Kukjans, tālruņa numurs: (+371) 67209739, e-pasta adrese: leonards.kukjans@rs.gov.lv .  

· Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienesta galvenā inspektore leitnante Santa Geida-Kotlere, tālruņa numurs: (+371) 67209724, e-pasta adrese: santa.geida-kotlere@rs.gov.lv . 

Kvalifikācijas prasības un piedāvājuma saturs

7. Pieteikums dalībai iepirkumā

Lai izteiktu savu gribu piedalīties iepirkumā, pretendents iesniedz pasūtītājam pieteikumu dalībai iepirkumā, kuru pretendents sagatavo atbilstoši Nolikuma 3.pielikumā noteiktajai formai. Pieteikumu paraksta pretendenta paraksta tiesīga amatpersona. Ja pretendents ir piegādātāju apvienība, tas iesniedz minēto pieteikumu, kuru paraksta visi piegādātāju apvienības dalībnieki vai paraksta viens dalībnieks, kuru citi dalībnieki ir pilnvarojuši parakstīt pieteikumu. Pieteikumam pretendents pievieno attiecīgo pilnvaru vai citus pilnvarojošus dokumentus, kas apliecina pieteikuma parakstītāja tiesības parakstīt pieteikumu. Pieteikuma pielikumā pretendents pievieno nolikuma 8. un 9.punktā paredzētus dokumentus.
8. Kvalifikācijas prasības un kvalifikāciju apliecinošie dokumenti
	Pretendentam izvirzītās prasības
	Atbilstības pārbaude, iesniedzamie dokumenti

	8.1. Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā.


	8.1.1. Par reģistrācijas faktu Latvijas Republikas (turpmāk tekstā – LR) Uzņēmumu reģistrā pasūtītājs pārliecinās LR Uzņēmumu reģistra mājaslapā www.ur.gov.lv. 

8.1.2. Ja pretendents ir reģistrēts ārvalstīs, tas iesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopiju
.

	8.2. Pretendenta tehniskās apkopes organizācijai ir tiesības veikt helikoptera “AB206” tehniskās apkopes un remonta darbus vismaz “bāzes” tehniskās apkopes veikšanai pēc tehniskās apkopes organizācijas apstiprinājuma saraksta novērtējuma atzīmes A3 atbilstoši KR 145. daļas prasībām. 

	8.2.1. pretendents iesniedz pasūtītājam Eiropas aviācijas drošības aģentūras dalībvalsts KR 145. daļas tehniskās apkopes organizācijas apstiprinājuma apliecību par kvalifikācijas atzīmi A3 helikoptera tipam “AB206” kopiju. 

Piezīme: ja pretendenta tehniskā organizācija  atrodas ārpus Eiropas aviācijas drošības aģentūras (EASA) dalībvalstīm, pretendents iesniedz pasūtītājam nacionālās civilās aviācijas aģentūras dokumentus, kuri pierāda EASA Part-145 apstiprinājuma uzturēšanu (EASA Supplement approval) par helikoptera “AB206” tehniskās apkopes organizāciju.


	8.3. Pretendenta tehniskās apkopes organizācijai ir tiesības veikt helikoptera “AB206” komponentu tehniskās apkopes un remonta darbus pēc tehniskās apkopes organizācijas apstiprinājuma saraksta novērtējuma atzīmes C5, C8, C10, C11  atbilstoši KR 145. daļas prasībām. 

	8.3.1. pretendents iesniedz pasūtītājam Eiropas aviācijas drošības aģentūras dalībvalsts KR 145. daļas tehniskās apkopes organizācijas apstiprinājuma apliecību par kvalifikācijas atzīmi C5, C8, C10, C11 un Komponentu spēju sarakstu (angļu valodā Component Capability List), kas apliecina, ka organizācija ir apstiprināta helikoptera AB206 komponentu tehniskās apkopes un remonta darbiem saskaņā ar KR 145. daļas prasībām. 
Piezīme: ja pretendenta tehniskā organizācija  atrodas ārpus Eiropas aviācijas drošības aģentūras (EASA) dalībvalstīm, pretendents iesniedz pasūtītājam nacionālās civilās aviācijas aģentūras dokumentus, kuri pierāda EASA Part-145 apstiprinājuma uzturēšanu (EASA Supplement approval) helikoptera “AB206” komponentu tehniskās apkopes un remontu.

	8.4. Ja pretendents ir piegādātāju apvienība, tad pasūtītājs piešķir (Vienošanās) slēgšanas tiesības tikai tādam pretendentam (piegādātāju apvienībai), kura:

1) ikviens piegādātājs atbilst Nolikuma 8.1. apakšpunktā noteiktajam;

2) vismaz vienam piegādātājam, uz kuru profesionālajām spējām pretendents balstās, ir tiesības veikt 8.2. vai kādu no 8.3. apakšpunktā noteiktajiem helikoptera “AB206” vai tas komponenta tehniskās apkopes un remonta darbiem, bet kopumā piegādātāju apvienība atbilst 8.2. un 8.3. apakšpunkta prasībām.

	8.4.1. piegādātāju apvienība piedāvājumā iekļauj brīvā formā sagatavotu apliecinājumu vai vienošanos, kas pierāda piegādātāju apvienības dalībnieku uzņemtās saistības attiecībā pret iepirkuma realizāciju. 

8.4.2. noformējot Nolikuma 8.4.1. apakšpunktā norādīto apliecinājumu vai vienošanos piegādātāju apvienība:

8.4.2.1. norāda katra  piegādātāja kompetences apjomu un veicamo darbu (pildāmo pienākumu) uzskaitījumu  Vienošanās izpildē;

8.4.2.2. norāda, ka iepirkuma līguma (Vienošanās) slēgšanas tiesību piešķiršanas gadījumā, piegādātāju apvienība pēc savas izvēles ne vēlāk kā 30 (trīsdesmit) kalendāro dienu laikā no lēmuma par līguma (Vienošanās) slēgšanas tiesību piešķiršanu nosūtīšanas, izveidos personālsabiedrību vai noslēgs sabiedrības līgumu, vienojoties par piegādātāju apvienības dalībnieku atbildības sadalījumu.
8.4.3. par katru piegādātāju apvienības dalībnieku kvalifikācijas dokumentus iesniedz tādā apjomā, kādā tie piedalās piedāvājumā un  Vienošanās izpildē. (Skatīt nolikuma 8.1. – 8.3.apakšpunkta prasības).
Piezīme: piegādātāju apvienība ir tiesīga iesniegt piedāvājumā sabiedrības līgumu, neiesniedzot  Nolikuma 8.4.1. apakšpunktā norādīto vienošanos vai apliecinājumu.

	8.5. Ja pretendents plāno piesaistīt apakšuzņēmēju, lai nodrošinātu  Vienošanās izpildi,  tad pasūtītājs piešķir  Vienošanās slēgšanas tiesības tikai tādam pretendentam, kuram:
1) katrs apakšuzņēmējs atbilst Nolikuma 8.1. punktā noteiktajam;

2) apakšuzņēmējs licencēts, sertificēts vai saņēmis normatīvajos aktos noteikto atļauju attiecīgo darbu veikšanai;

3) apakšuzņēmējs spēj pierādīt resursu nodošanu pretendentam  Vienošanās izpildei. 
Piezīme: Pretendents var piesaistīt apakšuzņēmēju tikai tad, ja apakšuzņēmējs sniegs pakalpojumus, kuri nepieciešami  Vienošanās izpildei.


	8.5.1. pretendents piedāvājumā iekļauj apakšuzņēmēja apliecinājumu atbilstoši nolikuma 4.pielikuma formai vai vienošanos par to, ka viņš piekrīt piedalīties iepirkumā un norāda:

8.5.1.1. pakalpojumus, kurus apņemas pildīt  Vienošanās ietvaros gadījumā, ja ar pretendentu tiks noslēgta Vienošanās;

8.5.1.2. izpildāmo pakalpojumu izmaksas euro bez PVN;

8.5.1.3. informāciju par to, kādi resursi tiks nodoti pretendenta rīcībā un resursu nodošanas veidu;

8.5.1.4. informāciju par atbilstību vai neatbilstību mikro, mazo vai vidējo uzņēmumu statusam
.

8.5.2. par katru apakšuzņēmēju kvalifikācijas dokumentus iesniedz tādā apjomā, kādā tie piedalās piedāvājumā un  Vienošanās izpildē.

(Skatīt nolikuma 8.1.–8.3.apakšpunkta prasības). 


8.6. Pretendents kā sākotnējo pierādījumu atbilstībai kvalifikācijas prasībām var iesniegt Eiropas vienoto iepirkuma procedūras dokumentu (turpmāk — ESPD)
. Sagatavojot ESPD:

8.6.1. pretendentam nav jāsniedz ESPD veidlapas II un III daļā pieprasītā informācija attiecībā uz apakšuzņēmējiem, uz kuru iespējām tas nebalstās;

8.6.2. ESPD veidlapas IV daļā pretendents aizpilda tikai ( iedaļu, neaizpildot pārējās IV daļas iedaļas.

Ja pretendents ir piegādātāju apvienība un tas izvēlas iesniegt ESPD, tad ESPD katrs piegādātāju apvienības dalībnieks sagatavo atsevišķi attiecībā uz sevi.

Piezīme. Ja pretendents izvēlas iesniegt ESPD, tad pretendents iesniedz ESPD arī par katru personu, uz kuras iespējām tas balstās, lai pierādītu savu atbilstību Nolikumā noteiktajām kvalifikācijas prasībām, un par katru pretendenta norādīto apakšuzņēmēju, ja pretendents paredz noteiktas saistību daļas izpildi nodot apakšuzņēmējam, kurš atbilst Publisko iepirkumu likuma 63. panta otrajā daļā noteiktajiem kritērijiem (apakšuzņēmēja sniedzamo pakalpojumu vērtība ir vismaz 10 000 euro), ievērojot arī Publisko iepirkumu likuma 63. panta trešajā daļā noteikto.
9. Tehniskais un finanšu piedāvājums
9.1. Pretendents piedāvā pasūtītājam izpildīt Darbus saskaņā ar tehniskajā specifikācijā un vispārīgās vienošanās projektā noteikto, iesniedzot pasūtītājam apliecinājumu par tehniskās specifikācijas prasību izpildi. Apliecinājumu par tehniskās specifikācijas prasību izpildi pretendents sagatavo atbilstoši Nolikuma 4.pielikumā noteiktajai formai.

9.2. Pretendents piedāvā pasūtītājam izpildīt darbus saskaņā ar tehniskajā specifikācijā un vispārīgās vienošanās projektā noteikto par noteiktu atlīdzību, iesniedzot pasūtītājam finanšu piedāvājumu. Finanšu piedāvājumu pretendents sagatavo atbilstoši nolikuma 5.pielikumā noteiktajai formai, ievērojot, lai:
9.2.1. cena būtu norādītas EUR;
9.2.2. cena būtu norādīta ar 2 (divi) zīmēm aiz komata;

9.2.3. cenā iekļauj visus nodokļus, nodevas un izmaksas, kuras pretendentam jāsamaksā Izpildītāja bāzes valstī, izņemot pievienotās vērtības nodokli, Helikoptera komponenta transportēšanas izmaksas un muitas nodokli, kurš ir maksājams Latvijas Republikas kompetentai iestādei.
Piezīme: saskaņā ar Publisko iepirkumu likuma 22. panta prasībām un vispārīgās vienošanās projektā noteikto  pretendentiem ir pienākums nodrošināt, lai vispārīgās vienošanās izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
10. Piedāvājuma varianti

Pretendents nav tiesīgs iesniegt pasūtītājam piedāvājuma variantus.

11. Piedāvājuma sagatavošana un iesniegšana
11.1. Pretendents iesniedz pasūtītājam piedāvājumu elektroniski — e-konkursu sistēmas iepirkuma sadaļā.
 Pretendents iesniedz pasūtītājam piedāvājumu līdz 2026.gada 17. augusta plkst. 11:00.
11.2. Piedāvājumu sagatavo un iesniedz, ievērojot e-konkursu sistēmas lietotāju rokasgrāmatā dotos norādījumus.

11.3. Piedāvājuma dokumentus sagatavo, izmantojot vienu no šādiem datņu tipiem: .pdf, .doc, .docx, .rtf, .odt, .edoc, .xls, .xlsx, .ods.

11.4. Piedāvājuma dokumentus sagatavo latviešu vai angļu valodā. Piedāvājuma dokuments var būt arī citā valodā, bet tad pretendents tam pievieno klāt no savas puses apliecinātu tulkojumu latviešu vai angļu valodā.
11.5. Pretendents piedāvājuma dokumentu noformēšanā ievēro Elektronisko dokumentu likumā, Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” un Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība”  noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem. Ja dokumenta atvasinājums nav apliecināts atbilstoši šajā apakšpunktā minēto normatīvo aktu prasībām, pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
11.6. Piedāvājuma dokumentus paraksta elektroniski vienā no šādiem veidiem:

11.6.1. izmantojot e-konkursu sistēmā iestrādātu paraksta rīku;

11.6.2. izmantojot drošu elektronisko parakstu.

Piezīme. Ja piedāvājumu (visu piedāvājuma dokumentu kopumu) parakstījusi viena persona, bet konkrētu piedāvājuma dokumentu atsevišķi parakstījusi vēl cita persona, tad uzskatāms, ka konkrēto dokumentu parakstījusi tikai un vienīgi dokumentu atsevišķi parakstījusī persona (t.i., uzskatāms, ka piedāvājuma dokumentu kopumu parakstījusī persona konkrēto dokumentu nav parakstījusi).

11.7. Ja piedāvājuma dokumentus paraksta persona, kuras pārstāvības tiesības nav ierakstītas Latvijas Republikas komercreģistrā vai citā līdzvērtīgā publiskā reģistrā ārvalstīs, tad pretendents piedāvājumam klāt pievieno dokumentu, kas apliecina šīs personas pārstāvības tiesības (piemēram, pilnvaru), vai šāda dokumenta kopiju.

11.8. Pretendents līdz piedāvājumu iesniegšanas termiņa beigām savu piedāvājumu var grozīt vai atsaukt, izmantojot e-konkursu sistēmā pieejamos rīkus.

12. Piedāvājumu atvēršana

12.1. Pasūtītājs atver iesniegtos piedāvājumus 2026.gada 17.augusta plkst.15:00. Piedāvājumu atvēršanas procedūra notiek e-konkursu sistēmā šī iepirkuma sadaļā.
12.2. Piedāvājumu atvēršanas sanāksme noris Valsts robežsardzes Aviācijas un speciālo operāciju pārvaldē, “Jaunsmilgās”, Runtortā, Isnaudas pagastā, Ludzas novadā, Latvijā. Piedāvājumu atvēršanas sanāksme ir atklāta. 
12.3. Ja pretendents ir veicis piedāvājuma otrā līmeņa šifrēšanu
, tad pretendents 15 minūšu laikā pēc piedāvājumu atvēršanas faktiskas uzsākšanas (t.i., no brīža, kad e-konkursu sistēmā pretendentiem tiek paziņots, ka piedāvājumu atvēršanas sanāksme ir uzsākta) veic piedāvājuma atšifrēšanu. Pretendents veic piedāvājuma atšifrēšanu, izmantojot e-konkursu sistēmā pieejamos rīkus.

13. Pieņēmums par piedāvājuma (piedāvājuma dokumenta) neiesniegšanu

13.1. Uzskatāms, ka piedāvājuma dokuments nav iesniegts, ja:
13.1.1. attiecīgās datnes tips neatbilst Nolikuma 11.3. apakšpunktā noteiktajam un attiecīgo datni nav iespējams atvērt ar pasūtītāja izmantoto programmatūru;
13.1.2. attiecīgā datne ir tehniski bojāta un nav atverama;
13.1.3. attiecīgās datnes atvēršanu antivīrusa programmatūra bloķē kā potenciāli bīstamu;
13.1.4. attiecīgo datni nav iespējams atvērt sakarā ar to, ka pretendents veicis piedāvājuma otrā līmeņa šifrēšanu un pielaidis kļūdas piedāvājuma šifrēšanas vai atšifrēšanas procesā vai arī vispār nav veicis piedāvājuma atšifrēšanu;
13.1.5. attiecīgās datnes atvēršana varētu kaut kādā veidā apdraudēt e-konkursu sistēmas darbību.

13.2. Ja iepriekš minēto iemeslu dēļ (13.1. apakšpunkts) nav iespējams atvērt nevienu piedāvājuma dokumentu, tad uzskatāms, ka piedāvājums vispār nav iesniegts.
IV nodaļa. 
Pretendentu atlase, izvēle un Vienošanās slēgšana

14. Piedāvājuma atstāšana bez izskatīšanas

Ja pretendents piedāvājumu iesniedz neatbilstoši Nolikuma 11.1. apakšpunktā noteiktajam (piemēram, ja pretendents piedāvājumu iesniedz papīra formā), tad pasūtītājs piedāvājumu atstāj bez izskatīšanas.
15. Piedāvājuma noformējuma pārbaude un pretendentu atlase

15.1. Pasūtītājs pārbauda, vai pretendenta piedāvājumā iekļauti visi ar nolikuma noteikumiem paredzēti dokumenti, vai piedāvājumu parakstīja (tostarp ar e-konkursu sistēmas parakstu) pretendenta paraksta tiesīga persona un piedāvājums atbilst citām nolikuma noformēšanas prasībām. Piedāvājuma noformējumā pārbauda arī piedāvājumā iekļauto dokumentu informācijas pilnīgumu. Ja pretendenta piedāvājums neatbilst nolikumā noteiktajām noformējuma prasībām, pasūtītājs, izvērtējot konkrēto neatbilstību būtiskumu, var lemt par pretendenta neizslēgšanu no dalības iepirkumā.
15.2. Pasūtītājs pārbauda, vai pretendents atbilst nolikumā noteiktajām kvalifikācijas prasībām un vai pretendenta piedāvājumā sniegtās ziņas ir patiesas.

15.3.
Ja pretendents neatbilst nolikumā noteiktajām kvalifikācijas prasībām vai pretendenta piedāvājumā sniegtās ziņas ir nepatiesas, vai ir konstatētas tādas būtiskās piedāvājuma neatbilstības, kuras nav iespējams precizēt bez piedāvājuma jauna satura rādīšanas, pasūtītājs pieņem lēmumu izslēgt pretendentu no dalības iepirkumā.

16. Publisko iepirkumu likuma 42. panta piemērošana

16.1. Pasūtītājs izslēdz pretendentu no dalības iepirkumā, ja uz pretendentu attiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi, ja nav iestājies kāds no Publisko iepirkumu likuma 42. panta ceturtās daļas 1., 2., 3., vai 4. punktā noteiktajiem nosacījumiem.
16.2. Pasūtītājs pārbaudi par to, vai uz pretendentu attiecas Publisko iepirkumu likuma 
42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi, veic Publisko iepirkumu likuma 42. pantā noteiktajā kārtībā.
16.3.  Pasūtītājs pārbaudi par Nolikuma 16.1. apakšpunktā noteikto pretendentu izslēgšanas gadījumu esamību veic attiecībā uz katru pretendentu, kuram būtu piešķiramas līguma (Vienošanās) slēgšanas tiesības, kā arī attiecībā uz Publisko iepirkumu likuma 42. panta trešajā daļā noteiktajām personām.

17. Starptautisko un Latvijas Republikas nacionālo sankciju likuma 11.1 panta piemērošana

17.1. Pasūtītājs izslēdz pretendentu no dalības iepirkumā, ja uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkuma procedūrā nosacījumi.

17.2. Pasūtītājs pārbaudi par to, vai uz pretendentu attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkuma procedūrā nosacījumi, veic, izmantojot pakalpojumu sniedzēja nodrošinātu elektronisku rīku tīmekļvietnē www.lursoft.lv.

Piezīme. Ja pasūtītāja rīcībā ir ziņas, ka uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, iespējams attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkuma procedūrā nosacījumi, pasūtītājs ir tiesīgs veikt papildu pārbaudes — iegūt informāciju no citām publiski pieejamām datubāzēm vai tiešā veidā vērsties kompetentā iestādē.

18. Pretendenta izvēle

18.1.
Pasūtītājs pieņem lēmumu slēgt Vienošanos ar vismaz vienu, bet ne vairāk par četriem pretendentiem, kuru piedāvājumi starp tiem pretendentiem, kuri nav izslēgti no dalības iepirkumā saskaņā ar Nolikuma 15., 16. vai 17. punktu un ir saimnieciski visizdevīgākie. Pasūtītājs par saimnieciski visizdevīgāko piedāvājumu atzīst piedāvājumu, kuram saskaņā ar zemāk paredzētajiem noteikumiem piešķirto punktu summa ir vislielākā.
18.2. Pasūtītājs, nosakot saimnieciski visizdevīgāko piedāvājumu, ņem vērā šādus kritērijus:
	Nr. p.k.
	Vērtēšanas kritērijs
	Maksimālais punktu skaits

	1
	2
	3

	1.
	Finanšu piedāvājuma 1. punktā noteiktās tabulas “Plānveida darbi” tabulas 7.kolonnas “Fiksēto darbu cenu summa” norādīto cenu kopējā summa (P1).
	75

	2.
	Finanšu piedāvājuma 2. punktā noteiktās tabulas “Neplānotie darbi” (1.1.apakšpunkts + 2.1. apakšpunkts + 3.1. apakšpunkts) kopēja summa (P2).
	20

	3.
	Finanšu piedāvājuma 3. punktā noteiktās tabulas “Pretendenta piedāvātā atlaide rezerves daļām, kuras tiks uzstādītas Neplānotajos darbos” (P3).
	5

	4.
	Kopā (P):
	100


18.3. Vērtējot nolikuma 18.2. apakšpunktā ietvertās tabulas 1. rindā paredzēto kritēriju, pasūtītājs pretendentam, kas piedāvā viszemāko kopējo summu, piešķir maksimālo punktu skaitu, bet pārējiem pretendentiem — saskaņā ar šādu formulu:

P1 = (Y/X) × Z

, kur

P1 — pretendentam piešķiramo punktu skaits;

X — pretendenta piedāvātā Nolikuma 18.2.apakšpunktā ietvertās tabulas 1. rindā definētā kopējā summa;

Y — iepirkuma ietvaros piedāvātā Nolikuma 18.2.apakšpunktā ietvertās tabulas 1. rindā definētā viszemākā kopējā summa;

Z — attiecīgajam kritērijam maksimālais piešķiramo punktu skaits (nolikuma 18.2.apakšpunktā ietvertās tabulas trešā kolonna).
18.4. Vērtējot nolikuma 18.2. apakšpunktā ietvertās tabulas 2. rindā paredzēto kritēriju, pasūtītājs pretendentam, kas piedāvā viszemāko kopējo summu, piešķir maksimālo punktu skaitu, bet pārējiem pretendentiem — saskaņā ar šādu formulu:

P2 = (Y/X) × Z

, kur

P2 — pretendentam piešķiramo punktu skaits;

X — pretendenta piedāvātā Nolikuma 18.2.apakšpunktā ietvertās tabulas 2. rindā definētā kopējā summa;

Y — iepirkuma ietvaros piedāvātā Nolikuma 18.2.apakšpunktā ietvertās tabulas 2. rindā definētā viszemākā kopējā summa;

Z — attiecīgajam kritērijam maksimālais piešķiramo punktu skaits (nolikuma 18.2.apakšpunktā ietvertās tabulas trešā kolonna).

18.5. Vērtējot nolikuma 18.2. apakšpunktā ietvertās tabulas 3.rindā paredzēto kritēriju “Pretendenta piedāvātā atlaide rezerves daļām, kuras tiks uzstādītas Neplānotajos darbos”, pasūtītājs pretendentam, kas piedāvā atlaidi, kas norādīts ar precizitāti – diviem cipariem aiz komata, piešķir punktu skaitu, saskaņā ar šādu tabulu:

	X
	0%
	No 0,01% līdz 1,50%
	No 1,51% līdz 2,50%
	No 2,51% līdz 3,50%
	No 3,51% līdz 5,50%
	No 5,51% un vairāk

	P3
	0
	1
	2
	3
	4
	5


kur

P3 — pretendentam piešķiramo punktu skaits;

X — pretendenta piedāvātā atlaide rezerves daļām, kuras tiks uzstādītas Neplānotajos darbos.

18.6. Aprēķinot 18.2. apakšpunktā ietvertās tabulas 4. rindā noteikto pretendentam piešķiramo kopējo punktu skaitu (P), komisija piemēro šādu formulu – P= P1+P2+P3.
18.7. Katrs komisijas loceklis individuāli salīdzina pretendentu piedāvājumus, piešķir noteiktu punktu skaitu attiecīgajam kritērijam un aizpilda individuālo vērtēšanas tabulu, apliecinot to ar savu parakstu. Iepirkuma komisijas loceklis, kurš pilda komisijas sekretāra pienākumus apkopo individuālajās vērtēšanas tabulās katra komisijas locekļa aprēķināto pretendentam piešķiramo kopējo punktu skaitu un atspoguļo to komisijas sēdes protokolā. Ja komisija vērtē vienīgā atbilstoša pretendenta piedāvājumu, tad individuālo vērtēšanas tabulu komisijas locekļi neaizpilda, bet komisijas sekretārs sagatavo informāciju par piešķiramo punktu skaitu.
18.8. Ja pirms tam, kad pieņemts lēmums par iepirkuma līguma (Vienošanās) slēgšanas tiesību piešķiršanu, pasūtītājs konstatē, ka vismaz divu piedāvājumu novērtējums ir vienāds, tas izvēlas piedāvājumu, kura punktu skaits 18.2. apakšpunkta tabulas rindā ar 1. numuru pēc kārtas paredzētajā kritērijā ir visaugstākais.
19. Vienošanās slēgšana

Pasūtītājs slēdz ar izraudzīto pretendentu(tiem) Vienošanos, pamatojoties uz Vienošanās projektu un izraudzītā pretendenta piedāvājumu.

V nodaļa. 
Citi noteikumi
20. Nolikuma noteikumu izskaidrošana

20.1. Pretendentam ir tiesības pieprasīt, lai pasūtītājs izskaidro Nolikuma noteikumus. Pieprasījumu pasūtītājam var iesniegt, nododot to personiski vai nosūtot pa pastu vai elektroniski, izmantojot drošu elektronisko parakstu vai izmantojot e-konkursu sistēmu, vai pievienojot elektroniskajam pastam skenētu dokumentu.

20.2. Ja pretendents ir laikus iesniedzis pasūtītājam pieprasījumu izskaidrot Nolikuma noteikumus, pasūtītājs piecu darbdienu laikā pēc pieprasījuma saņemšanas, bet ne vēlāk kā sešas dienas pirms piedāvājumu iesniegšanas termiņa beigām, sagatavo attiecīgus Nolikuma skaidrojumus un nosūta pretendentam, kas tos pieprasījis, pa pastu vai elektroniski, izmantojot drošu elektronisko parakstu, kā arī ievieto e-konkursu sistēmas iepirkuma sadaļā.
21. Piedāvājuma precizēšana (izskaidrošana)

21.1. Pasūtītājam ir tiesības pieprasīt, lai pretendents precizē (izskaidro) savu piedāvājumu.

21.2. Pieprasījumu precizēt (izskaidrot) piedāvājumu pasūtītājs nosūta pretendentam pa pastu vai elektroniski, izmantojot drošu elektronisko parakstu.

21.3. Ja pretendents ir saņēmis pasūtītāja pieprasījumu precizēt (izskaidrot) piedāvājumu, pretendents pieprasījumā noteiktajā termiņā sagatavo attiecīgus piedāvājuma precizējumus (skaidrojumus) un iesniedz tos pasūtītājam, nododot tos personiski vai nosūtot pa pastu vai elektroniski, izmantojot drošu elektronisko parakstu. Termiņu piedāvājuma precizējumu (skaidrojumu) iesniegšanai pasūtītājs nosaka ne īsāku par 10 dienām pēc pieprasījuma nodošanas pastā vai nosūtīšanas elektroniski.

Piezīme. Piedāvājuma precizējumi (skaidrojumi) uzskatāmi par iesniegtiem pasūtītājam pieprasījumā noteiktajā termiņā, ja pasūtītājs tos saņēmis:

- ne vēlāk kā termiņa pēdējā dienā, ja piedāvājuma precizējumi (skaidrojumi) nosūtīti elektroniski, izmantojot drošu elektronisko parakstu;

- ne vēlāk kā termiņa pēdējā dienā pasūtītāja darba laikā, ja piedāvājuma precizējumi (skaidrojumi) nosūtīti pa pastu vai nodoti personiski.
� Ja reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas nosaukumu, Nr. un reģistrācijas laiku, kompetento iestādi reģistrācijas valstī, kas nepieciešamības gadījumā var apliecināt reģistrācijas faktu, kā arī citu nepieciešamo informāciju (piemēram, interneta vietni, kur var pārbaudīt pretendenta reģistrācijas faktu). 


� Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.05.2003.).


� ESPD var sagatavot vienā no šādiem veidiem:


1) aizpildot Eiropas Komisijas 2016.gada 5.janvāra Īstenošanas regulas 2016/7, ar ko nosaka standarta veidlapu Eiropas vienotajam iepirkuma procedūras dokumentam, 2.pielikumā noteikto veidlapas paraugu;


2) aizpildot ESPD veidlapu e-konkursu sistēmas tīmekļvietnē izveidotā rīka adresē http://espd.eis.gov.lv.


� Par reģistrēšanos e-konkursu sistēmā tuvāk sk. Ministru kabineta 2017. gada 28. februāra noteikumu Nr. 108 “Publisko elektronisko iepirkumu noteikumi” 2. nodaļā.


� E-konkursu sistēmas lietotāju rokasgrāmatā ietvertā informācija pieejama tīmekļvietnē: https://www.eis.gov.lv/EKEIS/NetHelp/lv/LRG%20Help.htm#!Documents.


� Piedāvājuma pirmā līmeņa šifrēšanu nodrošina e-konkursu sistēma. Piedāvājuma otrā līmeņa šifrēšana ir saistīta ar visdažādākajiem riskiem, tādēļ pasūtītājs iesaka veikt piedāvājuma otrā līmeņa šifrēšanu tikai īpašas nepieciešamības gadījumā.





